smcproject/ml-wiki-sentences huggingface dataset:
ഗ്രാമീണ ആർട്സ് ആന്റ് സ്പോർട്സ് ക്ലബ്, പെർഡാല ആർട്സ് ആന്റ് സ്പോർട്സ് ക്ലബ്(PASC) , വൈഗ ആർട്സ് ആന്റ് സ്പോർട്സ് ക്ലബ് പള്ളത്തടുക്ക, യുണൈറ്റഡ് പള്ളത്തടുക്ക, യംഗ് ബ്രദേഴ്സ് ചെടേക്കാൽ തുടങ്ങിയവ ഈ പ്രദേശത്തെ അറിയപ്പെടുന്ന ക്ലബ്ബുകൾ ആണ്.
ജില്ലയിലെ ഏറ്റവും പഴക്കമുള്ള ക്ലബ്ബുകളിൽ പെട്ടതാണ്.
ബദിയഡുക്ക ഒരു ഊഷ്ണമേഖലാ പ്രദേശമാണ്.
വർഷത്തിൽ പല മാസങ്ങളിലും ഇവിടെ മഴ ലഭിക്കുന്നുണ്ട്.
വളരെ ചുരുങ്ങിയ കാലം മാത്രമേ ഇവിടെ വരണ്ട കാലാവസ്ഥ ഉള്ളൂ.
ഇവിടുത്തെ ശരാശരി വാർഷിക താപനില 27.1 ഡിഗ്രി സെൽഷ്യസ് ആണ്.
ഏതാണ്ട് 3801 മില്ലിമീറ്റർ ജലം ഇവിടെ വർഷത്തിൽ ലഭിക്കുന്നുണ്ട്.
ജനുവരിയാണ് ഏറ്റവും വരൾച്ചയനുഭവപെടുന്ന മാസം.
1 മില്ലിമീറ്റർ ജലം മാത്രമേ ലഭിക്കുകയുള്ളൂ അപ്പോൾ.
ഏറ്റവും കൂടുതൽ ജലം ലഭിക്കുന്നത് ജുലായി മാസത്തിലാണ്.
ഏതാണ്ട് 1178 മില്ലിമീറ്റർ.
താപം കൂടുതൽ അനുഭവപ്പെടുന്നത് ഏപ്രിൽ മാസത്തിലാണ്.
അപ്പോൾ ശാരാശരി 29.2 ഡിഗ്രി സെൽഷ്യസ് ചൂട് അനുഭവപ്പെടും.
ജുലായിൽ ഇവിടുത്തെ താപനില ഏതാണ്ട് 25.9 ഡിഗ്രി സെൽഷ്യസ് ആണ്.
ഒരു വർഷത്തെ ഏറ്റവും കുറഞ്ഞ താപനിലയാണിത്.
Climate Table മാസം ജനുവരി ഫെബ്രുവരി മാർച്ച് ഏപ്രിൽ മെയ് ജൂൺ ജുലായ് ഓഗസ്റ്റ് സെപ്റ്റംബർ ഒക്ടോബർ നവംബർ ഡിസംബർ Year ശരാശരി കൂടുതൽ °C (°F) 31
(88) 31
(88) 32
(90) 33
(91) 32
(90) 29
(84) 28
(82) 28
(82) 29
(84) 30
(86) 31
(91) ശരാശരി കുറവ് °C (°F) 22
(72) 23
(73) 24
(75) 26
(79) 26
(79) 24
(75) 24
(75) 23
(73) 22
(72) 22
(72) ശരാശരി മഴ ലഭ്യത mm (inches) 1
(0.04) 1
(0.04) 4
(0.16) 46
(1.81) 234
(9.21) 992
(39.06) 1,178
(46.38) 698
(27.48) 337
(13.27) 215
(8.46) 76
(2.99) 19
(0.75) 3,801
(149.65) ശരാശരി മഴ ലഭിക്കുന്ന ദിവസങ്ങൾ(≥ 0.1 mm) 0 0 1 3 10 26 30 26 20 13 6 1 136 ശരാശരി ആർദ്രത (%) 62 66 68 71 71 87 89 88 85 79 73 65 75 സംസ്ഥാന സർക്കാർ കാര്യാലയങ്ങൾ ബദിയഡുക്ക സബ് രജിസ്ട്രാർ ഓഫീസ് ബദിയഡുക്ക പഞ്ചായത്ത്.
അസിസ്റ്റന്റ് വിദ്യാഭ്യാസ കാര്യാലയം, കുമ്പള, ബദിയഡുക്ക.
പെർഡാല പോസ്റ്റ് ഓഫീസ് കെ എസ് ഇ ബി അസിസ്റ്റന്റ് എഞ്ചിനീയർ ഓഫീസ് പി ഡബ്ള്യു ഡി എഞ്ചിനീയർ ഓഫീസ് വിദ്യാഭ്യാസ സ്ഥാപനങ്ങൾ ജി എച്ച് എസ് ബദിയഡുക്ക നവജീവന ഹൈസ്കൂൾ, പെർഡാല വിദ്യാഗിരി.
എസ്. എ. ബി. എം. പഞ്ചായത്ത് യു. പി. സ്കൂൾ ഉദയഗിരി എസ്. എസ്. എ. എൽ. പി. എസ്. ഉദയഗിരി ഗവണ്മെന്റ് വെൽഫെയർ എൽ പി എസ് ബേള ചെൻടിക്കാന എ. ജെ. ബി. എസ് കിളിംഗാർ എ എൽ പി സ്കൂൾ കുഞ്ചാർ എ. എൽ പി സ്കൂൾ പെർഡാല എം. എസ്. സി. എൽ. പി. എസ് ശ്രീ ഭാരതി വിദ്യാപീഠ, ബദിയഡുക്ക ഹോളി ഫാമിലി കോൺവെന്റ് സ്കൂൾ ജനസംഖ്യ
2001ഇൽ നടന്ന സെൻസസ് പ്രകാരം 10138 ആണ് ബദിയഡുക്കയിലെ ജനസംഖ്യ.
അതിൽ 5152 പുരുഷന്മാർ ആണ്.
4986 സ്ത്രീകളും.
കർണ്ണാടകവുമായും കാസർഗോഡ് ടൗണുമായും പുത്തൂർ , സുള്ള്യ , മംഗലാപുരം എന്നീ വഴികളിലൂടെ ഈ ഗ്രാമം ബന്ധപ്പെട്ടു കിടക്കുന്നു.
നേരിട്ട് പുത്തൂർ വഴി ബാംഗ്ളൂർ പോകുന്ന ബസ്സും ഇവിടെ ലഭ്യമാണ്.
ബദരിനാഥ് ഇംഗ്ലീഷ് വിലാസം https://ml.wikipedia.org/wiki/Badrinath വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇന്ത്യയിലെ ഒരു സംസ്ഥാനമായ ഉത്തരാഖണ്ഡിലെ ഒരു പട്ടണമാണ് ബദരിനാഥ് .
അളകനന്ദാനദിയുടെ തീരത്താണ് ഈ ക്ഷേത്രം.
ദേവപ്രയാഗ്, രുദ്രപ്രയാഗ്, കർണ്ണപ്രയാഗ്,പിപ്പൽക്കോട്ടി, ജോഷിമഠ് എന്നീസ്ഥലങ്ങൾ കടന്നാണ് ബദരിയിലെത്തേണ്ടത്.
ബദരിനാഥിലെ അതിപ്രസിദ്ധമായ മഹാവിഷ്ണുക്ഷേത്രം , മെയ് പകുതിയോടെ തുറക്കുകയും നവംബറിൽ അടയ്ക്കുകയും ചെയ്യും.
മെയ്മാസത്തിൽപ്പോലും കടുത്ത തണുപ്പാണിവിടെ.
ചുറ്റും നോക്കിയാൽ മഞ്ഞുറഞ്ഞുകിടക്കുന്ന മലനിരകൾ കാണാം.
മലയാളിയാണ് ഇവിടത്തെ പ്രധാനപൂജാരി.
ബദരിനാഥിൽനിന്ന് മൂന്നുകിലോമീറ്റർ നടന്നാൽ മാന എന്ന സ്ഥലത്തെത്താം.
അവിടെനിന്ന് കല്ലുപാകിയ ഒറ്റയടിപ്പാതയിലൂടെ നടന്ന് വസുധാര എന്ന വെള്ളച്ചാട്ടത്തിനുസമീപമെത്താം.
ബദറുദ്ദീൻ തയ്യിബ്‌ജി
ഒരു ഇന്ത്യൻ അഭിഭാഷകനും ഇന്ത്യൻ നാഷണൽ കോൺഗ്രസിന്റെ പ്രസിഡന്റുമായിരുന്നു ബദറുദ്ദീൻ തയ്യിബ്‌ജി (10 ഒക്ടോബർ 1844 – 19 ഓഗസ്റ്റ് 1906).
1887 ഡിസംബറിൽ ഇന്ത്യൻ നാഷണൽ കോൺഗ്രസിന്റെ മൂന്നാമത്തെ പ്രസിഡന്റായി തിരഞ്ഞെടുക്കപ്പെട്ടു.
കോൺഗ്രസിന്റെ ആദ്യത്തെ മുസ്ലിം പ്രസിഡന്റായിരുന്നു തയ്യിബ്‌ജി.
1844 ഒക്ടോബർ 10-ന് ഇന്ത്യയിലെ മുംബൈയിൽ മുല്ലാ തയ്യബ് അലി ഭായി മിയാന്റെ മകനായി ജനിച്ചു.
സുലൈമാനി ബോറ ജനവിഭാഗത്തിലെ ഒരംഗമായിരുന്നു തയ്യിബ്‌ജി.
തയ്യിബ്‌ജിയുടെ പിതാവ് തന്റെ ഏഴ് മക്കളേയും ഉപരിപഠനത്തിനായി യൂറോപ്പിലേക്ക് അയച്ചു.
ഈ കാലഘട്ടത്തിൽ മുസ്ലിങ്ങൾ എതിർത്തിരുന്ന ഒരു കാര്യമായിരുന്നു ഇംഗ്ലീഷ് പഠനം.
1867-ൽ പഠനം പൂർത്തിയാക്കിയ ശേഷം ഇന്ത്യയിൽ തിരിച്ചെത്തി.
1867- ഏപ്രിലിൽ മുംബൈയിലെ ആദ്യത്തെ ബാരിസ്റ്ററായി മാറി.
തയ്യിബ്‌ജിയുടെ മറ്റൊരു സഹോദരൻ നജ്രൻ, സൗദി അറേബ്യയിൽനിന്നും മതപഠനം നടത്തിയിട്ടുണ്ട്.
തയ്യിബ്‌ജിയുടെ മറ്റെല്ലാ സഹോദരങ്ങളും നിയമവുമായി ബന്ധപ്പെട്ട മേഖലയിൽ പ്രവർത്തിച്ചിരുന്നവരായിരുന്നു.
ദാദാ മഖ്രയുടെ മദ്‌റസയിൽനിന്നും ഉറുദു, പേർഷ്യൻ ഭാഷകൾ അഭ്യസിച്ചതിനു ശേഷം ബോംബെയിലെ എൽഫിൻസ്റ്റോൺ സ്ഥാപനത്തിൽ (ഇപ്പോൾ എൽഫിൻസ്റ്റോൺ കോളേജ്) ചേർന്നു.
നേത്രരോഗചികിത്സയ്ക്കായി ഫ്രാൻസിൽ പോയി വന്നതിനുശേഷമാണ് എൽഫിൻസ്റ്റോൺ കോളേജിൽ ചേർന്നത്.
തുടർന്ന് തന്റെ 16-ാം വയസ്സിൽ ലണ്ടനിലെ ന്യൂബെറി ഹൈ പാർക്ക് കോളേജിൽ ചേർന്നു.
ലണ്ടൻ മെട്രിക്കുലേഷൻ പാസായ ശേഷം മിഡിൽ ടെമ്പിളിൽ ചേരുകയും ചെയ്തു.
1895-ൽ ബോംബെ ഹൈക്കോടതിയിൽ നിന്നും ജഡ്ജ്ഷിപ്പ് സ്വീകരിച്ചു.
1902-ൽ ബോംബെ ഹൈക്കോടതിയുടെ ചീഫ് ജസ്റ്റിസായി ചുമതലയേറ്റു.
ബോംബെ ഹൈക്കോടതിയുടെ ചീഫ് ജസ്റ്റിസായ ആദ്യത്തെ ഇന്ത്യക്കാരനായിരുന്നു തയ്യിബ്‌ജി.
സ്ത്രീശാക്തീകരണ പ്രവർത്തനങ്ങളിലും തയ്യിബ്‌ജി സജീവമായി പങ്കെടുത്തിരുന്നു.
ഇന്ത്യൻ സ്വാതന്ത്ര്യസമരത്തിൽ പങ്കെടുത്ത മുസ്ലിങ്ങളിൽ പ്രധാനിയായിരുന്നു തയ്യിബ്‌ജി.
ഇന്ത്യൻ നാഷണൽ കോൺഗ്രസിന്റെ സ്വാതന്ത്ര്യസമര പ്രക്ഷോഭങ്ങളിൽ തയ്യിബ്‌ജി പങ്കെടുത്തിരുന്നു.
എന്നാൽ അക്കാലത്ത് മുസ്‌ലിങ്ങളും ഇന്ത്യൻ നാഷണൽ കോൺഗ്രസും തമ്മിൽ ചില അഭിപ്രായ ഭിന്നതകളും നിലനിന്നിരുന്നു.
ഈ കാലഘട്ടത്തിൽ 1887 മുതൽ 1888 വരെ ഇന്ത്യൻ നാഷണൽ കോൺഗ്രസിന്റെ പ്രസിഡന്റായി ബദറുദ്ദീൻ തയ്യിബ്‌ജി തിരഞ്ഞെടുക്കപ്പെട്ടു.
ഈ കാലയളവിൽ കൂടുതൽ മുസ്ലിങ്ങളെ സ്വാതന്ത്ര്യസമര പ്രസ്ഥാനത്തിലേക്ക് ആകർഷിക്കാൻ തയ്യിബ്‌ജി ശ്രമിക്കുകയുണ്ടായി.
ഫിറോഷ് ഷാ മേത്ത, കാശിനാഥ് ത്രയംബക് തേലങ്, ദിൻഷാ എദുൽജി വാച എന്നിവരോടൊപ്പം ചേർന്ന് 1885-ൽ ബോംബെ പ്രസിഡൻസി എന്ന പേരിലുള്ള ഒരു സംഘടനയും രൂപീകരിച്ചു.
ഇന്ത്യൻ നാഷണൽ കോൺഗ്രസിലെ പ്രവർത്തനങ്ങൾ
ബദറുദ്ദീനും സഹോദരൻ കമറുദ്ദീനും ഇന്ത്യൻ നാഷണൽ കോൺഗ്രസിന്റെ രൂപീകരണകാലം മുതൽ പ്രവർത്തനങ്ങളിൽ ഏർപ്പെട്ടിരുന്നു.
എന്നാൽ ഇരുവർക്കും 1885-ൽ ബോംബെയിൽ വച്ചു നടന്ന ആദ്യത്തെ സമ്മേളനത്തിൽ പങ്കെടുക്കാൻ സാധിച്ചിരുന്നില്ല.
കോൺഗ്രസിനോട് ആദരവ് വച്ചുപുലർത്തിയിരുന്ന തയ്യിബ്‌ജി, "കോൺഗ്രസ് പ്രസിഡന്റ്ഷിപ്പാണ് എനിക്ക് ലഭിച്ച ഏറ്റവും വലിയ അംഗീകാരം" എന്ന് അഭിപ്രായപ്പെട്ടിരുന്നു.
ഇന്ത്യയിലെമ്പാടുമുള്ള ഹിന്ദുക്കളെയും മുസ്ലിങ്ങളെയും കോൺഗ്രസിലേക്ക് ആകർഷിക്കാൻ 1885 മുതൽ തയ്യിബ്‌ജി പ്രവർത്തിച്ചുകൊണ്ടിരുന്നു.
1888-ലെ അലഹബാദ് കോൺഗ്രസിൽ വച്ച് കൂടുതൽ മുസ്ലിങ്ങളെ കോൺഗ്രസിലേക്ക് ആകർഷിക്കാനായി തയ്യിബ്‌ജി, പുതിയതായി റസല്യൂഷൻ നം.
XIII അവതരിപ്പിക്കുകയുണ്ടായി.
"That no subject shall be passed for discussion by the Subject Committee, or allowed to be discussed at any Congress...to the introduction of which the Hindu or Mahomedan Delegates as a body object...provided that this rule shall refer only to subjects in regard to which the Congress has not already definitely pronounced an opinion."
എന്നായിരുന്നു ഇതിന്റെ രേഖയിൽ പറഞ്ഞിരുന്നത്.
ഇക്കാലത്ത് മുസ്ലിം പ്രവർത്തകരുടെ അളവ് ഇന്ത്യൻ നാ‍ഷണൽ കോൺഗ്രസിൽ കുറവായിരുന്നു.
എന്നിരുന്നാലും, പല മുസ്ലിം രാഷ്ട്രീയ പ്രവർത്തകരും കോൺഗ്രസിന്റെ ശക്തിയെപ്പറ്റി സംശയം പ്രകടിപ്പിച്ചിരുന്നു.
ഇവരുടെ കൂട്ടത്തിലുണ്ടായിരുന്ന സയ്യദ് അഹമ്മദ് ഖാൻ, തയ്യിബ്‌ജിയ്ക്കെഴുതിയ തുറന്ന കത്തിൽ "I ask my friend Budruddin Tyabji to leave aside those insignificant points in the proposals of the Congress in which Hindus and Mahomedans agree (for there are no things in the world which have no points in common -- there are many things in common between a man and a pig), and to tell me what fundamental political principles of the Congress are not opposed to the interests of Mahomedans."
ഇങ്ങനെ പറയുകയുണ്ടായി.
പക്ഷേ, കോൺഗ്രസിന് ഇന്ത്യക്കാരെ മുഴുവൻ ഒരുമിച്ച് നിർത്താനുള്ള ശേഷിയുണ്ടെന്നുള്ള വിശ്വാസം തയ്യിബ്‌ജി പ്രകടിപ്പിച്ചിരുന്നു.
ഇതിനെത്തുടർന്ന് ക്രോസ് കമ്മ്യൂണൽ സഹകരണത്തിന് തയ്യിബ‌്‌ജി തുടക്കം കുറിച്ചു.
1887-ൽ മദ്രാസിൽ വച്ചു നടന്ന കോൺഗ്രസ് സമ്മേളനത്തിൽ, "I, at least, not merely in my individual capacity but as representing the Anjuman-i-Islam of Bombay, do not consider that there is anything whatever in the position or the relations of the different communities of India -- be they Hindus, Musalmans, Parsis, or Christians -- which should induce the leaders of any one community to stand aloof from the others in their efforts to obtain those great general reforms, those great general rights, which are for the common benefit of us all; and which, I feel assured, have only to be earnestly and unanimously pressed upon Government to be granted to us."
ബദാം ഇംഗ്ലീഷ് വിലാസം https://ml.wikipedia.org/wiki/Almond
പ്രൂണസ് ജനുസ്സിൽപെട്ട ഒരു മരമാണ്‌ ബദാം (Almond).
( ശാസ്ത്രീയനാമം : Prunus dulcis ) .
ഇതിന്റെ പരിപ്പ് ഭക്ഷ്യയോഗ്യവും വളരെയധികം പോഷക മൂല്യമുള്ളതുമാണ്.
പ്രോടീൻ, ഫൈബർ, കാൽസ്യം, വിറ്റാമിൻ ഇ, സിങ്ക്, കോപ്പർ, മഗ്‌നീഷ്യം, മറ്റു നിരോക്സീകാരികൾ എന്നിവ കൊണ്ടു സമ്പുഷ്ടമാണ് ബദാം.
നാലുമുതൽ പത്തുവരെ മീറ്റർ ഉയരം വയ്ക്കുന്ന ഈ ഇലപൊഴിയും മരത്തിന്റെ തടിയ്ക്ക് 30 സെന്റീമീറ്റർ വരെ വ്യാസമുണ്ടാകും.
മധ്യേഷ്യയിലാണ്‌ ഈ മരത്തിന്റെ ഉദ്ഭവം.
മനുഷ്യർ പിന്നീട് വടക്കേ ആഫ്രിക്ക , യൂറോപ്പ് മുതലായ മറ്റു സ്ഥലങ്ങളിലേക്ക് ഇതിനെ കൊണ്ടുപോകുകയായിരുന്നു.
ഭക്ഷിക്കാനുപയോഗിക്കുന്നതിനു പുറമെ ഇതിന്റെ പരിപ്പിൽ നിന്ന് എണ്ണയും നിർമ്മിക്കാറുണ്ട്.
കേരളത്തിൽ പൊതുവേ ബദാം എന്നു വിളിക്കുന്ന മരത്തെക്കുറിച്ചറിയാൻ തല്ലിത്തേങ്ങ നോക്കുക.
ഫലം, വിത്ത്, എണ്ണ ചിത്രശാല ബദാം പച്ച ബദാം പരിപ്പ് ബദാം പരിപ്പ് കുതിർ‍ത്തത് പുഴുങ്ങിയ ബദാം പരിപ്പ് ഉണക്കിയ ബദാം പരിപ്പ് അവലംബം ↑ illustration from Franz Eugen Köhler, Köhler's Medizinal-Pflanzen, 1897 ↑ The Plant List, Prunus dulcis (Mill.) D.A.Webb 1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് പുറത്തേക്കുള്ള കണ്ണികൾ‌ Almond
ബദഖ്ശാൻ പ്രവിശ്യ ഇംഗ്ലീഷ് വിലാസം https://ml.wikipedia.org/wiki/Badakhshan_Province
അഫ്ഗാനിസ്താനിലെ ഒരു പ്രവിശ്യയാണ് ബദഖ്ശാൻ പ്രവിശ്യ .
പാകിസ്താന്റെയും താജിക്കിസ്ഥാന്റെയും ഇടയിൽ സ്ഥിതി ചെയ്യുന്നു.
ഫൈസാബാദ് ആണ് ഈ പ്രദേശത്തിലെ വലിയ നഗരവും തലസ്ഥാനവും.
ചരിത്രപ്രാധാന്യമുള്ള ബദഖ്ശാൻ പ്രദേശത്തിന്റെ ഒരു ഭാഗം സ്ഥിതി ചെയുന്നത് ഇവിടെയാണ്, ബാക്കി ഭാഗം താജിക്കിസ്ഥാനിലെ ഗോർനൊ-ബദഖ്ശാൻ പ്രവിശ്യയുടെ ഭാഗമാണ്.
ബദഖ്ശാൻ ഇംഗ്ലീഷ് വിലാസം https://ml.wikipedia.org/wiki/Badakhshan ബദഖ്ശാൻ പച്ചനിറത്തിൽ, വടക്ക് പാകിസ്താനിലും തെക്ക് അഫ്ഗാനിസ്ഥാനിലുമായി വിഭജിക്കപ്പെട്ടിരിക്കുന്നു.
താജിക്കിസ്ഥാനിലും അഫ്ഗാനിസ്ഥാനിലുമായി സ്ഥിതി ചെയ്യുന്ന ചരിത്രപ്രാധാന്യമുള്ള ഒരു പ്രദേശമാണ് ബദഖ്ശാൻ .
ചരിത്രപ്രാധാന്യമുള്ള ബദഖ്ശാന്റെ പ്രധാന ഭാഗം സ്ഥിതി ചെയ്യുന്നത് താജിക്കിസ്ഥാനിലെ ഗോർനോ-ബദഖ്ശാൻ സ്വയംഭരണ പ്രവിശ്യയിലാണ്.
ബാക്കി അഫ്ഗാനിസ്ഥാനിലെ ബദഖ്ശാൻ പ്രവിശ്യയുടെ ഭാഗമാണ്.
ബദായ്
മധ്യപ്രദേശിലെ ആചാരപരമായ നൃത്തമാണ് ബദായ് .
ശിശു ജനനം, വിവാഹം അല്ലെങ്കിൽ മറ്റേതെങ്കിലും ഒത്തുചേരൽ എന്നിവയിലെ ആഘോഷമായാണ് ഇത് നടത്തുന്നത്.
നർത്തകരുടെ കൂട്ടായ നിമിഷങ്ങൾ അവരുടെ മുഖത്തിന്റെ തനതായ ഭാവങ്ങൾ കാണിക്കുന്നു.
താളവും ചലനങ്ങളും ഉപയോഗിച്ച് അവർ ഈ അവസരത്തിൽ അഭിവാദ്യം ചെയ്യുന്നു.
വെള്ളപ്പൊക്കം, രോഗം തുടങ്ങിയ ദുരന്തങ്ങളുടെ സമയത്ത് ബുണ്ടേൽഖണ്ഡിലെ ബഹുഭൂരിപക്ഷം ആളുകളും ശീതള ദേവിയെ ആരാധിക്കുന്നു.
വിവാഹം അല്ലെങ്കിൽ മകന്റെ ജനനം പോലുള്ള അവസരങ്ങളിൽ, ദേവിയുടെ സഹായത്തിനും അനുഗ്രഹത്തിനും വേണ്ടിയും അവർ അപേക്ഷിക്കുന്നു.
അവരുടെ പ്രാർത്ഥന ലഭിക്കുകയോ ആഗ്രഹം നിറവേറ്റുകയോ ചെയ്താൽ, പുരുഷന്മാരും സ്ത്രീകളും ശീതള ദേവിയുടെ അടുത്തേക്ക് പോകുകയും ബദായ് നൃത്തം അവതരിപ്പിക്കുകയും ചെയ്യും.
ഇപ്പോഴും പല ഗ്രാമങ്ങളിലും ഈ നൃത്തം അവതരിപ്പിക്കാറുണ്ട്.
ബദായ് നൃത്തത്തിന് പെൺ കുതിരയേയും ഉപയോഗിക്കുന്നുണ്ട്.
ബദിയഡുക്ക ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Badiadka_Gramapanchayat
കാസർഗോഡ് ജില്ലയിൽ കാസർഗോഡ് താലൂക്കിൽ മഞ്ചേശ്വരം ബ്ളോക്കിലാണ്  67.79 ച.
മീറ്റർ വിസ്തൃതിയുള്ള ബദിയഡുക്ക ഗ്രാമപഞ്ചായത്ത് സ്ഥിതി ചെയ്യുന്നത്.
അതിരുകൾ തെക്ക്‌ - മധൂർ, ചെങ്കള ഗ്രാമപഞ്ചായത്തുകൾ വടക്ക് -എൻമകജെ, പുത്തിഗെ ഗ്രാമപഞ്ചായത്തുകൾ കിഴക്ക് - കുംബഡാജെ, എൻമകജെ ഗ്രാമപഞ്ചായത്തുകൾ പടിഞ്ഞാറ് - പുത്തിഗെ, മധൂർ ഗ്രാമപഞ്ചായത്തുകൾ വാർഡുകൾ സ്ഥിതിവിവരക്കണക്കുകൾ ജില്ല കാസർഗോഡ് ബ്ലോക്ക് മഞ്ചേശ്വരം വിസ്തീര്ണ്ണം 67.79 ചതുരശ്ര കിലോമീറ്റർ ജനസംഖ്യ 27,265 പുരുഷന്മാർ 13,874 സ്ത്രീകൾ 13,391 ജനസാന്ദ്രത 402 സ്ത്രീ : പുരുഷ അനുപാതം 965 സാക്ഷരത 77.28% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/badiadkapanchayat Archived 2015-08-10 at the Wayback Machine .
ബൻസ്റ്റോണിയ ഹുമിലിസ് ഇംഗ്ലീഷ് വിലാസം https://ml.wikipedia.org/wiki/Benstonea_humilis
കൈത വർഗ്ഗത്തിൽ പെട്ട ഒരു ചെടിയാണ് ബെൻസ്റ്റോണിയ ഹുമിലിസ് .
മുമ്പ് പണ്ഡാനസ് ( Pandanus ‌) ജീനസിൽ ഉൾപ്പെടുത്തിയിരുന്ന ഈ സസ്യം ഇപ്പോൾ പണ്ഡാനേസീ ( Pandanaceae ) കുടുംബത്തിൽ ആണ് കാണപ്പെടുന്നത്.
ഈ കുടുംബത്തിൽ ഇതുവരെ ഉപവർഗ്ഗങ്ങൾ ഉൾപ്പെടുത്തിയിട്ടില്ല.
ഇന്ത്യ , ചൈന , മലേഷ്യൻ ഉപദ്വീപ്, വിയറ്റ്നാം എന്നീപ്രദേശങ്ങളിൽ കണ്ടുവരുന്ന ഈ സസ്യം വിയറ്റ്നാമിൽ കാട്ടുകൈതചക്ക എന്നർത്ഥം വരുന്ന dưa nhỏ എന്നാണ് അറിയപ്പെടുന്നത്.
ചിത്രശാല അവലംബം ↑ Lour.
(1790) In: Fl.
Cochinch.
: 603 ↑ Callmander MW, Lowry PP, Forest F, Devey DS, Beentje H, Buerki S (2012) Candollea 67(2): 323-345.
↑ {{ cite web }} : | author= has generic name ( help ) CS1 maint: multiple names: authors list ( link ) പുറം കണ്ണികൾ Benstonea എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Benstonea എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ബൻജാർമാസിൻ‍
ബൻജാർമാസിൻ ഇന്തോനേഷ്യയിലെ തെക്കൻ കലിമന്താൻ പ്രവിശ്യയുടെ തലസ്ഥാനമാണ്.
ബാരിറ്റോ നദി , മാർത്താപുര നദികളുടെ സംഗമസ്ഥാനത്തിനടുത്തുള്ള അഴിമുഖ ദ്വീപിലാണ് ഈ നഗരം സ്ഥിതി ചെയ്യുന്നത്.
അതിനാൽ, ബൻജാർമാസിൻ പലപ്പോഴും"റിവർ സിറ്റി" എന്ന അപരനാമത്തിലും അറിയപ്പെടുന്നു.
2010 ലെ സെൻസസിൽ ഈ നഗരത്തിലെ ജനസംഖ്യ 625,395 ആയിരുന്നു.
ഇത് 2017 അവസാനത്തോടെ 720,000 ആയി  ഉയരുമെന്ന് കണക്കാക്കപ്പെട്ടിരുന്നു.
ഗതാഗതം , വാർത്താവിനിമയം (നഗരത്തിന്റെ മൊത്തം ആഭ്യന്തര ഉൽപാദനത്തിന്റെ 26.1 ശതമാനം) സംസ്ക്കരണ വ്യവസായങ്ങൾ (24.9 ശതമാനം), വ്യാപാരം, വാണിജ്യം (16.5 ശതമാനം) എന്നിവയാണ് നഗരത്തിന്റെ പ്രധാന ധനാഗമമാർഗ്ഗങ്ങൾ.
പ്രധാന സംസ്കരണ വ്യവസായങ്ങളിൽ പ്ലൈവുഡ് , ചൂരൽ , റബ്ബർ നിർമ്മാണം എന്നിവയും ഉൾപ്പെടുന്നു.
ബൻജാർമാസിൻ നഗരത്തെ അഞ്ചു ഭരണ ജില്ലകളായി തിരിച്ചിരിക്കുന്നു.
2010 ലെ സെൻസസ് പ്രകാരമുള്ള അവയിലെ ജനസംഖ്യ താഴെക്കൊടുത്തിരിക്കുന്ന പട്ടിക പ്രകാരമാണ്.
പേര് ജനസംഖ്യ
(സെൻസസ് 2010) ബൻജാർമാസിൻ സെലാറ്റാൻ
(തെക്കൻ ബൻജാർമാസിൻ) 146,068 ബൻജാർമാസിൻ തിമർ
(കിഴക്കൻ ബൻജാർമാസിൻ) 111,912 ബൻജാർമാസിൻ ബരത്
(പടിഞ്ഞാറൻ ബൻജാർമാസിൻ) 143,461 ബൻജാർമാസിൻ തെൻഗാഹ്
(മദ്ധ്യ ബൻജാർമാസിൻ) 91,700 ബൻജാർമാസിൻ  ഉത്താര
(വടക്കൻ ബൻജാർമാസിൻ ) 132,340
അടിസ്ഥാനസൗകര്യങ്ങളും ഗതാഗതവും
നഗരത്തിന് പുറത്തായി ഏകദേശം 25 കിലോമീറ്റർ അകലെയുള്ള സ്യാംസുദ്ദീൻ നൂർ എയർപോർട്ടാണ് വ്യോമ ഗതാഗതത്തിനായി നഗരം ഉപയോഗിക്കുന്നത്.
ബാരിറ്റോ നദീതടത്തിലെ ത്രിശക്തി എന്നറിയപ്പെടുന്ന ആഴമേറിയ തുറമുഖമാണ് നഗരത്തിലെ ജലഗതാഗതത്തിനും റബ്ബർ , കുരുമുളക് , തടി , പെട്രോളിയം , കൽക്കരി , സ്വർണം , വൈരക്കല്ലുകൾ തുടങ്ങിയവ ഉൾപ്പെടുന്ന വസ്തുക്കളുടെ കയറ്റുമതിക്കുമായി ഉപയോഗിക്കുന്നത്.
ജാവയിൽ നിന്നും തിരിച്ചുമുള്ള യാത്രാക്കപ്പലുകളും ഫെറികളും ഇവിടെനിന്നാണ് പ്രവർത്തിക്കുന്നത്.
വെള്ളപ്പൊക്ക സാധ്യതയുള്ള ജലഗതാഗത മാർഗ്ഗങ്ങളുമായി ഇഴപിരിഞ്ഞു കിടക്കുന്ന നഗരത്തിലെ അനേകം ഭവനങ്ങൾ വെള്ളത്തിനു മുകളിലേയ്ക്ക് ഉയർന്നു നിൽക്കുന്ന തരത്തിൽ പൊങ്ങുതടികൾക്കു മുകളിലോ ഊന്നുകാലിനു മുകളിലോ ആണ് നിർമ്മിക്കപ്പെട്ടിരിക്കുന്നത്.
ജലപാതകളിൽ ചെറു തുഴവഞ്ചികൾ യാത്രയ്ക്കായി ഉപയോഗിക്കുന്നുണ്ട്.
(പ്രധാന നദികളിലേയ്ക്ക് സ്പീഡ്ബോട്ടുകൾ, നൗകകൾ , നീളമുള്ള വള്ളങ്ങൾ, ബാർജുകൾ എന്നിവ വഴി മാത്രമേ യാത്രാസൌകര്യം ലഭ്യമാവൂ).
വലിയ കൽക്കരി കയറ്റുമതി ദ്വീപസമൂഹ തുറമുഖമായ ടാബോണിയോക്കിന് ഏറ്റവും സമീപസ്ഥമായ നഗരമാണിത്.
തഞ്ജംഗ് ബാരയോടൊപ്പം ചേർന്ന് ഇത് ഇന്തോനേഷ്യയിലെ ഏറ്റവും വലിയ കൽക്കരി നിറയ്ക്കുന്ന തുറമുഖങ്ങളായി മാറുന്നു.
ഈ നഗരത്തിലെ ജനസംഖ്യയിൽ 96 ശതമാനവും മുസ്ലീം മതസ്ഥരാണ്.
പ്രൊട്ടസ്റ്റന്റ് , കത്തോലിക്ക , ഹിന്ദു , ബുദ്ധമതക്കാർ എന്നിവരാണ് ഇതര മതസ്ഥർ.
നഗരത്തിൽ ബൻജാരി ജനവിഭാഗത്തിനാണ് ഭൂരിപക്ഷം.
ജാവാനീസ്, മദുരി മറ്റു വംശീയ വിഭാഗങ്ങൾ എന്നിവ ഇവിടെ ന്യൂനപക്ഷമാണ്.
ചരിത്രം സുൽത്താൻ സുരിയാൻസ്യാ മസ്ജിദ് ബൻജാർമാസിനിലെയും തെക്കൻ കാലിമന്താനിലാകമാനവുമുള്ള ഏറ്റവും പഴയ മസ്ജിദാണ്.
തെക്കൻ കലിമന്താനിൽ നിലനിന്നിരുന്ന ഒരു പുരാതന സാമ്രാജ്യമായിരുന്നു നാൻ സെരുണായ്, എന്നാൽ ഇതിന്റെ സ്ഥാനത്ത് പെട്ടെന്നുതന്നെ ഇവിടെ ബുദ്ധമത രാജ്യമായ തഞ്ചൻപുരി നിലവിൽ വന്നു.
പതിനാലാം നൂറ്റാണ്ടിൽ ബൻജാർമാസിൻ മജാപാഹിത് സാമ്രാജ്യത്തിൻറെ സാമന്തരാജ്യങ്ങളായിരുന്ന നെഗാര ദീപ, നാഗാര ദാഹ എന്നീ ഹിന്ദു രാജ്യങ്ങളുടെ ഭാഗമായിരുന്നു.
കോപ്പൻ കാലാവസ്ഥാ വർഗ്ഗീകരണമനുസരിച്ച് ബൻജാർമാസിനിൽ ഈർപ്പമുള്ളതും വരണ്ടതുമായ ഒരു ഉഷ്ണമേഖലാ കാലാവസ്ഥയാണ് അനുഭവപ്പെടാറുള്ളത്.
27 ഡിഗ്രി സെൽഷ്യസ് ശരാശരിയിൽ, വർഷം മുഴുവൻ താരതമ്യേന സ്ഥിരതയുള്ള കാലാവസ്ഥയാണെങ്കിലും നഗരത്തിൽ യഥാർഥത്തിലുള്ള വരണ്ട കാലാവസ്ഥ അനുഭവപ്പെടുന്നില്ല.
എന്നിരുന്നാലും ബൻജാർമാസിൻ വർഷത്തിൽ ചില സമയങ്ങളിൽ ശ്രദ്ധേയമായ ഈർപ്പവും വരൾച്ചയും കാണപ്പെടുന്നുണ്ട്.
നവംബർ മുതൽ മെയ് വരെയുള്ള മാസങ്ങളിൽ വർഷത്തിൽ ഏറ്റവും കൂടുതൽ ഈർപ്പമുള്ളതും പ്രതിമാസം 200 മില്ലിമീറ്ററോ (7.9 ഇഞ്ച്) അല്ലെങ്കിൽ കൂടുതലായോ ഉള്ള മഴയാണുണ്ടാകുന്നത്.
ജൂൺ മാസം മുതൽ ഒക്ടോബർ മാസം വരെയുള്ള കാലങ്ങൾ വരണ്ടതും പ്രതിമാസം ഏകദേശം 120 മില്ലിമീറ്റർവരെ (4.7 ഇഞ്ച്) മഴ ലഭിക്കുന്നതുമാണ്.
പ്രതിവർഷം ബൻജാർമാസിനിൽ ശരാശരി 2,600 മില്ലിമീറ്ററിൽ (100 ഇഞ്ച്) കുറഞ്ഞ മഴയാണു ലഭിക്കുന്നത്.
Island of Pulau Petak near Bandjermasin, across the Barito river Banjarmasin പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 29 (85) 29 (85) 30 (86) 31 (87) 31 (88) 31 (87) 31 (87) 31 (88) 31 (88) 31 (88) 31 (87) 29 (85) 31 (87) ശരാശരി താഴ്ന്ന °C (°F) 25 (77) 25 (77) 24 (76) 26 (78) 26 (78) 25 (77) 24 (75) 24 (75) 24 (75) 25 (77) 25 (77) 24 (76) 24 (76) മഴ/മഞ്ഞ് mm (inches) 350 (13.78) 300 (11.81) 310 (12.2) 210 (8.27) 200 (7.87) 120 (4.72) 120 (4.72) 110 (4.33) 130 (5.12) 120 (4.72) 230 (9.06) 290 (11.42) 2,570 (101.18) ഉറവിടം: http://www.weatherbase.com/weather/weather.php3?s=58669 refer= units=metric അവലംബം ↑ Biro Pusat Statistik, Jakarta, 2011.
↑ {{ cite book }} : | access-date= requires | url= ( help )
ബൻബാസ ഇംഗ്ലീഷ് വിലാസം https://ml.wikipedia.org/wiki/Banbasa
ഇന്ത്യയിൽ നിന്ന് നേപ്പാളിലേക്ക് അതിർത്തി കടക്കുന്നതിന് ഏറ്റവും പ്രശസ്തമായ ഇന്ത്യയിലെ ഉത്തരാഖണ്ഡ് സംസ്ഥാനത്തെ ചമ്പാവത്ത് ജില്ലയിലെ ഒരു സെൻസസ് പട്ടണമാണ് ബൻബാസ (കുമയൂണി: बनबसा).
റീട്ടെയിൽ സ്റ്റോറുകളാണ് ഇവിടുത്തെ പ്രധാന തൊഴിൽമാർഗ്ഗം.
2011 ലെ ഇന്ത്യൻ സെൻസസ് പ്രകാരം, ബൻബാസയിൽ 7,990 ജനസംഖ്യയുണ്ടായിരുന്നു.
2001 ലെ 7,138 ൽ നിന്ന് ഉയർന്നു.
ബാൻബാസയിലെ മനുഷ്യ ലിംഗാനുപാതം 887 ആണ്.
ജനസംഖ്യയുടെ 52% പുരുഷന്മാരും മറ്റ് 48% സ്ത്രീകളുമാണ്.
ബൻബാസയിലെ മൊത്തം ജനസംഖ്യയുടെ 12.22% കുട്ടികളാണ്.
ബൻബാസയുടെ സാക്ഷരതാ നിരക്ക് 77.19% ആണ്.
ബുക്സസും തരസും ഈ പ്രദേശത്തെ തദ്ദേശവാസികളാണ്.
തനക്പൂരിൽ നിന്ന് 10 കിലോമീറ്റർ അകലെയാണ് ഇത് സ്ഥിതിചെയ്യുന്നത്.
കാളി നദിക്ക് കുറുകെ ബലാബാസ ബാരലും ഡാമും പേരുകേട്ടതാണ്.
അതിന്റെ കനാൽ, വിശുദ്ധ പൂർണഗിരി തീർത്ഥാടനത്തിൽ പർവതങ്ങളിലേക്കുള്ള യാത്രയുടെ സമാരംഭ കേന്ദ്രം ആയാണ് അറിയപ്പെടുന്നത്.
പഞ്ചസാര, നെല്ല്, ഗോതമ്പ്, മാമ്പഴ തോട്ടങ്ങൾ മുതലായവ ഇവിടം വളരെയധികം ഉണ്ടാകുന്നു.
കാലാവസ്ഥ ചൂടുള്ളതും ഈർപ്പമുള്ളതുമാണ്.
വേനൽക്കാലത്തും കഠിനമായ ശൈത്യകാലത്തും കനത്ത മഴയുണ്ട്.
ദില്ലിയിൽ നിന്നുള്ള ബൊഷികത്തിൽ പ്രവേശിക്കാൻ ആനകൾ, പുള്ളിപ്പുലി, കടുവകൾ, കുരങ്ങുകൾ, പാമ്പുകൾ, മാൻ, മറ്റു പലതരം വന്യമൃഗങ്ങൾ എന്നിവയുള്ള വനമേഖലകൾ പതിവായി കടന്നുപോകണം.
ബബാസയുടെ ഭൂരിഭാഗവും പട്ടണത്തിന് ചുറ്റുമുള്ള കാടുകളാണ്.
പട്ടണവും ടൂറിസവും ബലാബാസയുടെ തെരുവ് കാഴ്ച
ബൊണാസയിൽ നിരവധി ചെറിയ ഹോട്ടലുകൾ ഉണ്ടെങ്കിലും ഇത് പൊതുവെ ഒരു 'ടൂറിസ്റ്റ് കേന്ദ്രമായി' ആയി കണക്കാക്കുന്നില്ല.
ബന്നേറയിൽ എത്തുന്ന വിനോദസഞ്ചാരികളുടെയും സന്ദർശകരിൽ ഭൂരിഭാഗവും നേപ്പാളിലേക്ക് കടക്കുന്നു (മഹേന്ദ്രനഗർ വഴി) അല്ലെങ്കിൽ ഹിമാലയത്തിലേക്കും അതിന്റെ ഹിൽ സ്റ്റേഷനുകളിലേക്കും പോകുന്നു.
ബലാബാസയിൽ താമസിക്കുന്നതിനിടയിൽ സന്ദർശിക്കാനുള്ള ഒരു സ്ഥലമായ, പട്ടണത്തിൽ നിന്ന് ഒരു കിലോമീറ്റർ അകലെയുള്ള അനാഥാലയമാണ് The Good Shepherd Agricultural Mission.
സന്ദർശകർ അവരുടെ വെബ്സൈറ്റ് വഴി സന്ദർശിക്കാൻ അനുമതി വാങ്ങണം.
കാടിന്റെ അതിർത്തിയിലാണ് ഗ്സം സ്ഥിതിചെയ്യുന്നത്, 1948 മുതൽ ഇത് രജിസ്റ്റർ ചെയ്യുകയും പ്രവർത്തിക്കുകയും ചെയ്തു.
ഇരു രാജ്യങ്ങളുടെയും ഇമിഗ്രേഷൻ ഓഫീസ് ഉള്ളതിനാൽ ഇന്ത്യയിൽ നിന്നുള്ള നേപ്പാളിലേക്ക് കടക്കാനുള്ള ഒരു സ്ഥലമാണ് ബബാസ.
നേപ്പാൾ അതിർത്തികളിൽ നിന്ന് 5 കിലോമീറ്റർ അകലെയാണ് ബുംബാസ.
തുക്ചുക് അല്ലെങ്കിൽ കുതിര-വലിക്കുന്ന വണ്ടികൾ അനായാസം നിയന്ത്രിക്കാൻ കഴിയും.
ബലാബാസ, ദില്ലി, ആഗ്ര, ബറേലി, രുദ്രാപൂർ, നാനിറ്റൽ, ഹൽദ്വാനി, ഡെറാഡൂൺ, ഹരിദ്വാർ, അമൃത്സർ, ചണ്ഡിഗ, ്, മറ്റ് സ്ഥലങ്ങൾ എന്നിവയ്ക്കിടയിൽ ബസുകൾ ഓടുന്നു.
മിക്ക സേവനങ്ങളിലും നിരവധി സമയങ്ങളുണ്ട്.
പക്ഷേ ചിലതിന് പ്രതിദിനം 1-3 ബസുകൾ മാത്രമേയുള്ളൂ.
അൽമോറ, ചമ്പാവത്ത്, പിത്തോറഗഡ് എന്നിവിടങ്ങളിലേക്ക് ഹിമാലയൻ പർവതനിരക്ക് ആരംഭിക്കുന്നതിന് മുമ്പുള്ള അവസാന സ്റ്റോപ്പുകളിൽ ഒന്നാണ് ബബാസ.
ബറേലി വഴി ദില്ലിയിൽ നിന്ന് നേരിട്ടുള്ള ലൈനും ദില്ലിയിൽ നിന്ന് നേരിട്ട് ട്രെയിനുകളും ബാൻബാസയിലേക്ക് ഓടുന്നു.
മഹേന്ദ്രനഗർ മുനിസിപ്പാലിറ്റിയിൽ നിന്ന് കുറുകെ ഇന്ത്യയുടെ അതിർത്തിക്കടുത്താണ് ബബാസ.
നേപ്പാളികളും ഇന്ത്യൻ പൗരന്മാരും അനിയന്ത്രിതമായി കടക്കാനിടയുണ്ട്.
എന്നിരുന്നാലും ചരക്കുകൾക്കും വഹിച്ചുകൊണ്ടുപോകുന്നതിനും മൂന്നാം രാജ്യ പൗരന്മാർക്കും ഒരു കസ്റ്റംസ് ചെക്ക് പോയിൻറ് ഉണ്ട്.
ബൻസ്ദ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Vansda_National_Park
ഗുജറാത്ത് സംസ്ഥാനത്തിലെ വൽസാദ് ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് ബൻസ്ദ ദേശീയോദ്യാനം .
1979-ലാണ് ഈ ഉദ്യാനം നിലവിൽ വന്നത്.
24 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തൃതി.
മുൾക്കാടുകളും കുറ്റിക്കാടുകളും ഇലപൊഴിയും വനങ്ങളും ചേർന്നതാണ് ഇവിടുത്തെ പ്രകൃതി.
തേക്ക്, മുള, സിരാസ്, ബഹേദ തുടങ്ങിയ വൃക്ഷങ്ങൾ ഇവിടെ വളരുന്നു.
ഹിമാലയനണ്ണാൻ, വരയൻ കഴുതപ്പുലി, സ്ലോത്ത് ബെയർ, മഞ്ഞ വവ്വാൽ, നാലുകൊമ്പുള്ള മാൻ, മലബാർ വെരുക്, ബംഗാൾ കുറുക്കൻ എന്നീ ജീവികളുടെ ആവാസകേന്ദ്രമാണിവിടം.
ബൻതായ്-അസാഹി ദേശീയോദ്യാനം
ജപ്പാനിലെ തൊഹോക്കു പ്രദേശത്ത് സ്ഥിതിചെയ്യുന്ന ഒരു ദേശീയോദ്യാനമാണ് ബൻതായ്-അസാഹി ദേശീയോദ്യാനം (ഇംഗ്ലീഷ്: Bandai-Asahi National Park ( 磐梯朝日国立公園 , Bandai Asahi Kokuritsu Kōen ) .
ഫുക്കുഷിമ , യാമാഗാത്ത , നീഗാത്ത എന്നീ പ്രവിശ്യകളിലായി ഈ ദേശീയോദ്യാനം വ്യാപിച്ചുകിടക്കുന്നു.
1950 സെപ്റ്റംബർ 5നാണ് ഈ വനമേഖലയ്ക്ക് ദേശീയോദ്യാന പദവി ലഭിക്കുന്നത്.
186,404 ഹെക്റ്ററാണ് ഇതിന്റെ ഭൂവിസ്തൃതി.
വലിപ്പത്തിൽ ജപ്പാനിലെ ഏറ്റവും വലിയ മൂന്നാമത്തെ ദേശീയോദ്യാനവും ഇതാണ്.
ദേശീയോദ്യാനത്തെ മൂന്ന് മേഖലകളായി തിരിച്ചിരിക്കുന്നു.
ദെവാസൻസ്സാൻ-അസാഹി മേഖല, ലിദെ മേഖല, ബൻതായ്അസുമ-ഇനാവാഷിരൊ മേഖല എന്നിവയാണവ.
അവലംബം ↑ ↑ http://www.env.go.jp/park/bandai/index.html
ബൻജാർ ഭാഷ Banjar language in a Jawi script sign of Lok Tamu village office in Mataraman subdistrict, Banjar Regency , South Kalimantan, Indonesia
ബൻജാർ ഭാഷ (ബഹാസ ബൻ-ജാർ/ബാസ ബൻജാർ) ഇന്തോനേഷ്യയിലെ കലമന്താനിലെ ബൻജാറീസ് ജനത ഉപയോഗിക്കുന്ന ആസ്ട്രോനേഷ്യൻ ഭാഷയാണ്.
യാത്രചെയ്യുന്ന വ്യാപാരികളായ ബൻജാറീസ് ജനത ഈ ഭാഷ അവർ ചെല്ലുന്ന ഇന്തോനെഷ്യയിലെ എല്ലാ ഭാഗത്തും എത്തിച്ചിട്ടുണ്ട്.
ഭാഷയുടെ ഉപയോഗം
പ്രത്യേകിച്ച് കലിമന്താൻ ദ്വിപിൽ ബൻജാർ ഭാഷ ഒരു പരസ്പര ബന്ധിതമായ ഭാഷയയാണ് പ്രവർത്തിക്കുന്നത്.
കലിമന്താനിലെ 5 പ്രവിശ്യകളിൽ മൂന്നിലും ഈ ഭാഷ വ്യാപകമായി ഉപയൊഗിച്ചുവരുന്നുണ്ട്.
ഇതും കാണൂ Banjar people Banjarese architecture Banjarmasin Kalimantan Selatan Paradisec collection of Banjar recordings from a 2007 language documentation university course അവലംബം
ബൻവാങ്സ ഇംഗ്ലീഷ് വിലാസം https://ml.wikipedia.org/wiki/Bunhwangsa
ബുൻവാങ്സ (" ഫ്രാൻഗ്രാന്റ് ഇംപീരിയൽ ടെമ്പിൾ") എന്നത് കൊറിയയിലെ പഴയ സില്ല കാലഘട്ടത്തിലെ ഒരു ക്ഷേത്ര സമുച്ചയമാണ്.
ഗിയോങ്ജൂജിലാണ് ഇത് സ്ഥിതിചെയ്യുന്നത്.
634- ൽ ക്വീൻ സിയോൺഡോക്കിന്റെ നേതൃത്വത്തിൽ ഈ ക്ഷേത്രം നിർമ്മിക്കപ്പെട്ടിരിക്കുന്നു.
ഒരു ചെറിയ കൂട്ടം ആരാധകർ ഇവിടെ ഉപയോഗിച്ചുവരുന്നുണ്ട്.
രാജവംശത്തെ ബുദ്ധൻ അനുഗ്രഹിക്കാനായി  സംസ്ഥാനത്തിന്റെ സിലി സാമ്രാജ്യത്തിലെ നിരവധി ഏക്കർ സ്ഥലത്ത് നിർമ്മിച്ച നാലു പ്രധാന ക്ഷേത്രങ്ങളിൽ ഒന്നായിരുന്നു ഇത്.
നശിപ്പിക്കപ്പെട്ട ഹുവാൻഗ്നിയോങ്ങ്സ ക്ഷേത്രത്തിന് അടുത്താണ് ഇത് കിടക്കുന്നത്.
യുനെസ്കോയുടെ ലോക പൈതൃക പ്രദേശമായ ഗിയോങ്ജൂ ചരിത്ര പ്രാധാന്യമുള്ള പ്രദേശങ്ങളുടെ ഭാഗമാണ് ഇത്.
ദേശീയ ട്രെഷർ നമ്പർ .30 Bunhwangsa Pagoda around Buddha's Birthday .
സില്ല സാമ്രാജ്യത്തിലെ ഏറ്റവും പഴക്കമുള്ള പഗോഡ എന്നറിയപ്പെടുന്ന ബൻവാംഗ്സ പഗോഡ (ബൻഹങ്ഗ്ങ് സിയോക്ടാപ്പ്, അക്ഷരാർഥത്തിൽ "ബൻവാങ്ഗ്വയിലെ ശിലാ പഗോഡ" എന്നാണർത്ഥം).
ശ്രദ്ധയേറിയ ഒരു നശിപ്പിക്കപ്പെട്ട ക്ഷേത്രമാണ്.
ദക്ഷിണ കൊറിയൻ ഗവൺമെന്റ് 1962 ഡിസംബർ 20-ന് ദക്ഷിണ കൊറിയയുടെ നാഷണൽ ട്രഷർ ഓഫ് പഗോഡ ആയി നാമകരണം ചെയ്തു.
ചൈനയിലെ ടാങ് രാജവംശത്തെ അടിസ്ഥാനമാക്കിയുള്ളതാണ് പഗോഡ.
ഇഷ്ടികകൊണ്ട് നിർമ്മിച്ച ടാങ് പഗോഡകളിൽ നിന്ന് വ്യത്യസ്തമായി, സില്ല കെട്ടിടനിർമ്മാണക്കാർ ഇഷ്ടികകൾ പോലെ കറുത്ത സുന്ദര കല്ലുകൾ ഉപയോഗിച്ചു.
പഗോഡയുടെ ഓരോ നിലയും ക്രമാനുഗതമായി ചെറുതാണ്.
ഓരോ നിലയുടെ മേൽക്കൂരയും ഒരു സ്റ്റെയർകേസിന്റെ പോലെയുള്ള രീതിയിൽ ഇഷ്ടികകൾ ഉപയോഗിച്ചാണ് നിർമ്മിച്ചിരിക്കുന്നത്.
ഇന്ന് പഗോഡയുടെ മൂന്നു നിരകൾ മാത്രമേ അവശേഷിക്കുന്നുള്ളൂ.
പഗോഡ ആദ്യഘട്ടത്തിൽ ഒൻപത് നില ഉയരമുള്ള കെട്ടിടമായിരുന്നു..
A close up view of one of the pairs of Mighty Diamond Men.
Also, note the debris visible within the doorway.
ഒരിക്കൽ പൊള്ളയായെങ്കിലും, പഗോഡയുടെ തകർന്ന നിലകളുടെ അവശിഷ്ടങ്ങൾ കൊണ്ട് പഗോഡയുടെ മധ്യഭാഗം നിറഞ്ഞിരിക്കുന്നു.
1915- ൽ ഖനനവും പുനരാവിഷ്കരണവും നടത്തുന്നതിനിടയിൽ ജപ്പാൻകാർ ഒരു സാരൈറ അല്ലെങ്കിൽ റെലിക് ബോക്സ് കണ്ടെത്തിയിരുന്നു.
സംസ്കാരത്തിന്റെ അവശിഷ്ടങ്ങൾക്കിടയിൽ രണ്ടാമത്തെയും മൂന്നാമത്തെയും  നിലകൾക്കിടയിൽ ഒളിപ്പിക്കപ്പെട്ട ഒരു പൂജാരിയുടെ അവശിഷ്ടം കണ്ടെത്തുകയും ചെയ്തു.
സ്വർണ്ണം, കല്ല് ആഭരണങ്ങൾ, നാണയങ്ങൾ, കത്രിക, സൂചി എന്നിവപോലുള്ള വിലയേറിയ പുരാവസ്തുക്കളും പഗോഡയിൽ കാണപ്പെട്ടിരുന്നു.
രാജകുടുംബത്തിലെ ഒരു സ്ത്രീ, ഒരുപക്ഷേ ക്വീൻ സിയോൻഡിയോക്ക് തന്നെയും ആയിരിക്കാം, ആ വസ്തുക്കൾ അവരുടെ സ്വന്തമായിരുന്നതായി സൂചിപ്പിക്കുന്നു.
പഗോഡയുടെ ഓരോ വശങ്ങളിലും പഗോഡയുടെ ഉള്ളിൽ പ്രവേശനവാതിലുകളുണ്ടായിരുന്നിരിക്കാം.
ഓരോ കവാടത്തിലും കാവൽനിൽക്കുന്ന കാവൽക്കാരനെ ഗ്യൂംഗൻ-യോക്സ എന്നുവിളിക്കുന്നു.
(അക്ഷരാർത്ഥത്തിൽ " വജ്ര-യക്ഷാ "  "മൈറ്റി ഡയമണ്ട് മെൻ") അല്ലെങ്കിൽ ബുദ്ധമത നിയമജ്ഞന്റെ രക്ഷാധികാരികളായ ഇൻവാങ്സാങ്ങ് ആയിരിക്കാം.
പഗോഡയുടെ പ്ലാറ്റ്ഫോമിന്റെ ഓരോ പടികളുടെ ഓരോ കോണുകളിലും ഒരു സംരക്ഷക സിംഹത്തിന്റെ പ്രതിമ നിർമിച്ചിരിക്കുന്നു.
ഗ്രാനൈറ്റ് താമര പുഷ്പങ്ങളും പഗോഡയെ അലങ്കരിക്കുന്നു.
ഒരു സമകാലിക ജോഡി പഗോഡകൾ  Baekje Mireuksa ക്ഷേത്രത്തിൽ നിർമ്മിച്ചതാണ്.
ഇത് ബൻവാങ്സ പഗോഡയുമായി താരതമ്യപ്പെടുത്താവുന്നതാണ്.
ആ കല്ല് പഗോഡകളുടെ വാസ്തുശില്പ ശൈലിയുമായി കൂടുതൽ അനുകരിക്കുന്നു.